Çështja e Iranit dhe energjia mund të sjellin riafrimin e Turqisë me Izraelin
Presidenti Erdogan ka ftuar për një vizitë homologun e tij izraelit, duke sinjalizuar kështu për një riafrim mes dy vendeve
Pas vitesh përkeqësimi të marrëdhënieve, Presidenti turk Recep Tayyip Erdogan ka ftuar për një vizitë homologun e tij izraelit. Ftesa sinjalizon për një afrim që vëzhguesit thonë se nxitet nga interesa të ndërsjellta, si shqetësimet për programin bërthamor të Iranit dhe e ardhmja e importeve të naftës dhe gazit nga Rusia dhe Irani. Njofton nga Stambolli korrespondenti i Zërit të Amerikës, Dorian Jones. Një ftohje në marrëdhëniet Izrael-Turqi është ndjerë më thellë në radhët e komunitetit të vogël të hebrenjve në Turqi. Mijëra janë larguar drejt Izraelit dhe Evropës për shkak të sulmeve të vazhdueshme në gazetat pro-qeveritare që i akuzojnë hebrenjtë për konspiracion. Por, ftesa e Presidentit turk Recep Tayyip Erdogan për homologun e tij Isaac Herzog që të vizitojë Turqinë, mendohet se bëhet në kuadrin e përpjekjeve për të thyer izolimin rajonal të vendit dhe si një lëvizje që mund të sjellë një fillim të ri. , thotë Soli Ozel, profesor i marrëdhënieve ndërkombëtare në Universitetin “Kadir Has”. Në vitin 2018, Turqia tërhoqi ambasadorin e saj dhe i kërkoi përfaqësuesit të Izraelit të largohet, në shenjë proteste ndaj njohjes së Jeruzalemit si kryeqytet të Izraelit nga Shtetet e Bashkuara. Mbështetja e fortë e Turqisë për palestinezët, në veçanti lejimi i aktivitetit të militantëve të Hamasit në Stamboll, ka qenë një pikë kryesore tensionesh. Por, analistët thonë se Ankaraja po ndërmerr hapa për të trajtuar shqetësimet e izraelitëve. , thotë Asli Aydintasbas, studiuese në Këshillin Evropian për Marrëdhëniet me Jashtë. Turqia ka të njëjtat shqetësime si Izraeli, se programi bërthamor i Iranit mund të përdoret për qëllime ushtarake dhe vëzhguesit thonë se kjo mund të ofrojë hapësira të mëtejshme për qëndrime të përbashkëta. , thotë Gallia Lindenstrauss, Instituti për Studimet e Sigurisë Kombëtare në Tel Aviv. Zoti Erdogan i shikon fushat e mëdha të gazit natyror në Izrael si një tjetër mundësi bashkëpunimi, për shkak të nevojave të Turqisë. , thotë Mehmet Ogutcu, analist në Klubin Energjitik të Londrës, një organizatë që mbledh drejtues të qeverisë dhe sektorit të energjisë. Megjithë vitet e rritjes së tensioneve, tregtia dypalëshe mes Turqisë dhe Izraelit ka vazhduar të zgjerohet dhe vëzhguesit e shikojnë përqasjen pragmatike si mënyrën më të mirë për t’u rikthyer tek një marrëdhënie më normale.